મૂળ હરિયાણાના અને હાલ અસલાલી ખાતે રહેતા રોહતાસસિંગ જાટ તેમના કાકાના દીકરા સાથે અમદાવાદમાં ટ્રેકટરના શો રૂમમાં ટ્રેકટર ડિલિવરીનું કામ કરે છે. ગત રાત્રે રોહતાસસિંગ, રામબાબુ જાટ અને લખનસિંગ જાટ ત્રણેય નવા ટ્રેકટરની ડિલિવરી આપવા બનાસકાંઠા જવા નીકળ્યા હતા. એસપી રિંગ રોડ પર ભાડજ સર્કલ નજીકથી તેઓ પસાર થતા હતા ત્યારે એક કારચાલક પૂરપાટ ઝડપે આવ્યો હતો અને લખનસિંગના ટ્રેકટરને ટક્કર મારી હતી.